
ועדת החוק, חוק ומשפט

21.1.2008

הכנסת השבע-עשרה






נוסח לא מתוקן

מושב שלישי
פרוטוקול מס' 428

מישיבת ועדת החוקה, חוק ומשפט

יום שני, י"ד בשבט התשס"ח (21 בינואר 2008), שעה 10:30

סדר היום: הצעת חוק הסיוע המשפטי (תיקון מס' 8), התשס"ח-2008

נכחו:
חברי הוועדה:

מנחם בן ששון – היו"ר

אברהם מיכאלי

ייעוץ משפטי:
אפרת רוזן

מנהלת הוועדה:
דורית ואג

רשמת פרלמנטרית:


יפה קרינצה

הצעת חוק הסיוע המשפטי (תיקון מס' 8), התשס"ח-2008

היו"ר מנחם בן-ששון:

בוקר טוב, אני פותח את הישיבה. גברתי, בבקשה. 

אפרת רוזן:

לפני כשבועיים הוועדה דנה בשתי הצעות חוק שבאו לתקן את חוק הסיוע המשפטי: הצעת חוק ממשלתית והצעת חוק פרטית של חבר הכנסת אורון. הצעות החוק באות לקבוע שלמשתתף בתוכנית "אורות לתעסוקה" – שהיא תוכנית ויסקונסין - יש זכות לקבל ייצוג משפטי מטעם המדינה, כשהוא פונה בערר על החלטות של מתכנן תעסוקתי, ושאותו ייצוג לא יהיה תלוי בזכאות הכלכלית של המשתתפים. 

הוועדה אישרה מבחינה עקרונית את הצעות החוק והעבירה אותן לוועדת הכנסת למיזוג. ועדת הכנסת החליטה למזג אותן, וכעת צריך להצביע עליהן לקראת הקריאה השניה והשלישית. 
היו"ר מנחם בן-ששון:

אני רואה שההסתייגויות שיש הן רק הסתייגויות דיבור. אנחנו עוברים להצבעה. מי בעד? מי נגד?

הצבעה

בעד – פה אחד

נגד – אין

הצעת החוק אושרה

היו"ר מנחם בן-ששון:

תודה, זה התקבל פה אחד. אני נועל את הישיבה. 

הישיבה ננעלה בשעה 10:35.

